J.nr.: /NILJ. Klage over forbud mod markedsføring af XX Æblemost. - PDF\nJ.nr.: /NILJ. Klage over forbud mod markedsføring af XX Æblemost.\nDownload "28.3.2007 J.nr.: 2006-20-272-01870/NILJ. Klage over forbud mod markedsføring af XX Æblemost."\n1 NN J.nr.: /NILJ KONTOR FOR DYREVELFÆRD, KVALITET OG MARKEDSFØRING Klage over forbud mod markedsføring af XX Æblemost. Afgørelse Fødevarestyrelsen giver YY medhold i, at et æblemostprodukt kan være fremstillet af koncentrat, jf. frugtsaftbekendtgørelsen 1 4, stk. 2, jf. bilag 1, afsnit I, punkt 1b. Fødevarestyrelsen giver Fødevareregion Øst medhold i, at XX Æblemost i sin nuværende sammensætning ikke kan markedsføres som æblemost, jf. artikel 16 i fødevareforordningen. Produktet består af æblemost fremstillet af koncentrat, og det skal derfor mærkes med varebetegnelsen i frugtsaftbekendtgørelsen 4, stk. 2, jf. 4, stk.1, bilag 1, afsnit I, punkt 1b, hvilket vil sige æblemost fremstillet af koncentrat. Da anvendelsen af en varebetegnelse i en ukorrekt form i forbindelse med et handelsnavn er egnet til at vildlede om produktets fremstillingsmåde, er anvendelse af handelsnavnet XX Æblemost for et produkt af den nuværende sammensætning ikke lovlig og skal derfor ophøre inden 3 måneder fra denne afgørelses datering. Baggrund Fødevareregion Øst modtog d. 19. januar 2006 en klage fra Danmarks Aktive Forbrugere, som påpeger, at XX Æblemost ikke er æblemost men æblejuice. Ved brev af 22. januar 2006 blev YY (herefter YY) partshørt og har ifølge regionen 2 givet følgende bemærkninger: - Det fremgår ikke af hverken frugtsaftsbekendtgørelsen eller frugtsaftsdirektivet 3, at varebetegnelsen æblemost ikke må anvendes, såfremt produktet er fremstillet af koncentreret æblesaft. Det afgørende for om betegnelsen æblemost kan anvendes er, ifølge bekendtgørelsens 4, stk. 2, alene om æblesaften er tilsat sukker. - Bestemmelsen i frugtsaftsbekendtgørelsens 4, stk. 1 om, at de i bilag 1 anførte varebetegnelser er forbeholdt de deri anførte produkter og i alle handelsled skal benyttes som betegnelse for produkterne, skal forstås som en sikring af, at kunden i alle handelsled får den rette information om produktets sammensætning, herunder om frugtsaften eventuelt er fremstillet af koncentrat. 1 Bekendtgørelse nr. 878 af 30. oktober 2003 om frugtsaft m.v. 2 Fremgår af regionens forbud af 30. marts Rådets direktiv 2001/112/EF om frugtsaft og visse lignende produkter bestemt til konsum. I det følgende frugtsaftsdirektivet. Mørkhøj Bygade 19 T Søborg F\n2 - Der er ikke en direkte sammenhæng mellem varebetegnelserne i bilag I og bilag III i frugtsaftsdirektivet, men der er i bilag III listet nogle særlige nationale betegnelser, der kan bruges alternativt til betegnelserne i bilag I. - 4 i frugtsaftsbekendtgørelsen skelner ikke mellem frugtsaft og frugtsaft fremstillet af koncentrat. Desuden fremgår det af 4, stk. 5, at juice kan anvendes som betegnelse for frugtsaft. Da det i dag er normal praksis at fremstille juice af koncentrat, må frugtsaft i 4, stk. 5 derfor opfattes som et produkt omfattet af både bilag 1, afsnit I, punkt 1a og 1b. Som følge heraf må æblesaft i 4, stk. 2 tillige kunne opfattes som frugtsaft omfattet af både bilag 1, afsnit I, punkt 1a og 1b. Fødevareregion Øst gav d. 30. marts 2006 YY forbud mod markedsføring af XX Æblemost i produktets nuværende sammensætning som æblemost, jf. artikel 16 i fødevareforordningen. Regionen anførte som begrundelse for forbuddet, at man læser reglerne i frugtsaftbekendtgørelsen således, at æblemost alene kan være en frugtsaft, jf. 4, stk. 2, jf. 4, stk. 1, bilag 1, afsnit I, litra 1a. Da XX Æblemost er en frugtsaft fremstillet af koncentrat, finder regionen derfor, at der ikke kan være tale om æblemost, og mærkning hermed er således vildledende markedsføring, jf. fødevareforordningens art. 16. YY klagede d. 4. april 2006 over Fødevareregion Øst`s afgørelse af 30. marts Regionen videresendte klagen til behandling i Fødevarestyrelsen d. 5. april YY har i klagen anmodet om, at Fødevareregionens afgørelse ophæves, subsidiært hjemvises til fornyet behandling. Derudover ønskes klagen tillagt opsættende virkning, subsidiært ønskes der fastsat en frist for at efterkomme forbuddet. Ved skrivelse af 27. april 2006 gav Fødevarestyrelsen klagen opsættende virkning. YY har i sin klage samt i efterfølgende breve af henholdsvis 15. maj og 24. juli 2006 bl.a. anført, at - de ikke finder grundlag for at hævde, at begrebet æblesaft som anvendt i bilag III i frugtsaftsdirektivet ikke omfatter æblesaft fremstillet af koncentrat, og at frugtsaftsdirektivet dermed skulle afvige fra princippet i artikel 1, punkt 5b i det tidligere frugtsaftsdirektiv 4. Frugtsaftsbekendtgørelsens 4, stk. 2 og frugtsaftsdirektivets bilag III giver således ikke klar hjemmel til at forbyde anvendelsen af betegnelsen æblemost for anden æblesaft end æblesaft omfattet af bekendtgørelsens bilag 1, afsnit I, punkt 1a samt direktivets bilag I, afsnit I, punkt 1a. - navnet XX Æblemost anvendes i overensstemmelse med frugtsaftsbekendtgørelsens 4, stk. 2 og frugtsaftsdirektivets bilag III, litra d, samt at det ikke er godtgjort, at navnet XX Æblemost er vildledende, jf. fødevareforordningens art Direktiv 1993/77/EØF om frugtsaft og visse lignende produkter. Side 2/5\n3 - fødevareforordningens art. 16 alene forbyder markedsføring m.v., som faktisk vildleder forbrugerne, modsat fødevarelovens 5 19, stk. 1, som kræver, at der foreligger omstændigheder, der er egnet til at vildlede. Da regionen ikke har forsøgt at påvise, at forbrugerne har en forventning om, at betegnelsen æblemost er forbeholdt frugtsaft, der ikke er tilsat sukker og ikke er fremstillet af koncentrat, således at forbrugeren dermed vildledes ved køb af XX Æblemost, har regionen dermed ikke løftet bevisbyrden for, at der er sket en faktisk vildledning. - XX Æblemost er et betydeligt indarbejdet varemærke, og det må derfor i dag betragtes som et ikke-meningsbærende navn, jf. UFR Ø om betegnelsen RIG- TIG juice, hvorfor handelsnavnet XX Æblemost også af denne grund ikke kan anses for vildledende. Begrundelse Frugtsaftsbekendtgørelsens 4, stk. 2 lyder dog kan æblesaft, som ikke er tilsat sukker, betegnes æblemost. Tilsvarende er definitionen i frugtsaftsdirektivets art. 3, stk. 1, litra b, bilag 3, litra d æblemost: æblesaft, som ikke er tilsat sukker. Æblemost er således defineret som et æblesaftprodukt, der ikke må være tilsat sukker. I det tidligere frugtsaftsdirektiv (93/77/EØF) var definitionen tilsvarende æblemost for æblesaft, der ikke er tilsat sukker. Definitionen af æblemost er således som udgangspunkt ikke blevet ændret ved seneste direktivændring. I det tidligere direktiv blev frugtsaft defineret i art. 1, stk. 5. Frugtsaft var her defineret som værende både et art. 1, stk. 5, litra a og b produkt, hvorfor frugtsaft kunne fremstilles af koncentrat. Hvad angik definitionen af æblemost æblemost for æblesaft, der ikke er tilsat sukker, skulle æblesaft forstås som både et art.1, stk. 5, litra a og et litra b produkt. Som følge heraf kunne æblemost i henhold til det tidligere direktiv fremstilles af koncentrat. I det nye direktiv er frugtsaft alene defineret i art. 3, stk. 1, litra a, jf. bilag I, afsnit I, punkt 1, litra a. Dette er en følge af, at betegnelserne i bilag I i det nye direktiv er forbeholdt de deri nævnte produkter og skal benyttes i handelen som betegnelse for disse. Da frugtsaft alene bliver defineret i bilag I, afsnit I, punkt 1, litra a, er definitionen i bilag I, afsnit I, punkt 1, litra b tilknyttet varebetegnelsen frugtsaft fremstillet af koncentrat. Der er derfor sket en opsplitning af den tidligere varebetegnelse frugtsaft, således at varebetegnelserne i dag er frugtsaft henholdsvis frugtsaft fremstillet af koncentrat. Dermed er der sket en klar ændring af varebetegnelserne fra det gamle direktiv og til det nuværende. Som følge af denne opsplitning af varebetegnelserne i det nye direktiv kunne man overveje at fortolke æblesaft i definitionen af æblemost i bilag III, som alene at kunne være et frugtsaft -produkt, som defineret i bilag I, afsnit I, punkt 1, litra a. Det var imidlertid ikke formålet eller hensigten med ændringen at ændre på definitionen af æblemost, og derfor fastholdes 5 Den tidligere fødevarelov - Lov nr. 471 af 1. juli 1998 om fødevarer. Side 3/5\n4 den hidtidige definition, ifølge hvilken æblemost også kan fremstilles fra koncentrat. Med andre ord kan æblemost være både et bilag I, afsnit I, punkt 1, litra a og et litra b produkt. Det skal bemærkes, at betegnelserne i frugtsaftdirektivets bilag III er specifikke sproglige alternativer til de i bilag I anførte varebetegnelser. Der gives med bilag III mulighed for at substituere ord, som normalt anvendes i varebetegnelserne, med specifikke alternativer. Der gives ikke mulighed for at foretage andet, som for eksempel at slette eventuelle kvalifikationer af de pågældende betegnelser. Da varebetegnelserne for æblemost fremstillet af ren frugtsaft og æblemost fremstillet af koncentrat skal følge de generelle varebetegnelser i bilag I, er betegnelserne for de to produkter derfor forskellige. Hvis et æblemostprodukt er fremstillet af koncentrat, skal dette fremgå af mærkningen, og den rette varebetegnelse for produktet i henhold til frugtsaftsbekendtgørelsens 4, stk. 2, jf. 4, stk. 1, bilag 1, afsnit I, punkt 1, litra b vil være æblemost fremstillet af koncentrat. Benyttes en varebetegnelse i et handelsnavn, skal varebetegnelsen som udgangspunkt gengives korrekt, da en ukorrekt gengivelse typisk vil være egnet til at vildlede køberen om produktets reelle karakteristika. I den konkrete sag sælger YY et produkt, som består af æblemost fremstillet af koncentrat. Den rigtige varebetegnelse er derfor i dette tilfælde æblemost fremstillet af koncentrat. Såfremt den oplysning fra varebetegnelsen, som tillader køberen at sondre mellem de to typer æblemost, hhv. æblemost, som er fremstillet af koncentrat og æblemost, som ikke er fremstillet af koncentrat, ikke medtages i handelsnavnet, vil handelsnavnet være vildledende, da selv den oplyste forbruger vil forledes til at tro, at der er tale om æblemost, som ikke stammer fra koncentrat. Selv en korrekt anvendelse af varebetegnelsen i forbindelse med angivelse af de obligatoriske mærkningsoplysninger vil ikke være tilstrækkeligt til at reparere på dette forhold. Handelsnavnet XX Æblemost vil derfor være vildledende, jf. fødevareforordningens art. 16, såfremt det anvendes på æblemost, som stammer fra koncentrat. YY har anført, at hvis mærkning med XX Æblemost skal være vildledende i henhold til fødevareforordningens art. 16, skal der være sket en faktisk vildledning. YY mener ikke, at der i nærværende sag er sket en faktisk vildledning, og dermed har fødevareregionen ikke løftet sin bevisbyrde. I det konkrete tilfælde er der sket en faktisk vildledning, idet den på produktet anvendte varebetegnelse er forkert. Endvidere er overtrædelsen oprindeligt blev påtalt af Danmarks Aktive forbrugere. Den nævnte interesseorganisation og dennes medlemmer har således følt sig vildledt. Det skal dog i den forbindelse præciseres, at det ved vedtagelsen af fødevareforordningen ikke var hensigten at skærpe kravene på dette område i forhold til den dagældende danske lovgivning. Som følge heraf adskiller vildledningskravet i fødevareforordningens art. 16 sig ikke Side 4/5\n5 fra kravet i fødevarelovens Reglerne er derfor overtrådt, såfremt et forhold er egnet til at vildlede. For så vidt angår påstanden om, at varemærket XX Æblemost er blevet et så indarbejdet varemærke, at det i dag er et ikke-meningsbærende navn på samme måde som varemærket RIGTIG juice var i afgørelsen U Ø, skal bemærkes, at det i tilfældet med RIG- TIG juice var et spørgsmål om retten til at bruge adjektivet RIGTIG i tilknytning til varebetegnelsen juice, hvor det i XX Æblemost-sagen er et spørgsmål om den korrekte anvendelse af varebetegnelsen æblemost. En varebetegnelse er defineret og skal benyttes korrekt på produkter, som skal henføres under definitionen. Der er således stor forskel på det juridiske udgangspunkt for de to sager, og Rigtig juice-afgørelsen danner derfor ikke præcedens for XX Æblemost-afgørelsen. Med venlig hilsen Nina Læssø Jakobsen Jurist Direkte tlf c.c. Gorrissen Federspiel Kierkegaard 6 Den tidligere fødevarelov - Lov nr. 471 af 1. juli 1998 om fødevarer. 7 Bestemmelsen er ikke længere gældende. I dag findes kravet om korrekt præsentation af fødevaren til forbrugerne kun i Fødevareforordningens art. 16. Side 5/5


Boganmeldelse – Et sted kaldet frihed – TheBookChatter\nDecember 17, 2020 The Book Chatter\nTitel: Et sted kaldet frihed\nForfatter: Katja Fortuin\nJeg modtog denne bog som et anmeldereksemplar fra forfatteren. Dette har ikke påvirket min anmeldelse og mine ord og holdninger er 100 % mine egne.\nEt sted kaldet frihed, handler om Maria.\nMaria vokser op i 70erne, en tid med hippier og kollektiv, alternative skoleformer, fællessang og fællesskab. Hun er dog en romantisk pige der drømmer sig væk til en tid med helte og heltinder, eventyr og kærlighed, et sted der ikke passer ind i hippietiden.\nVil følger hendes færd når hun opdager verden på godt og ondt, og hun gør op med tidens dogmer og egen eksistensberettigelse. Med let hovedrysten og stor irritation betragter hun de voksne der flipper rundt og dyrker selvrealisering og fællesskabsegoisme, og må se til fra sidelinjen når hendes klassekammerater finder deres plads i fællesskabet.\nDet er en ensom færd for en romantiker i en hippietid og det er en tid der kommer til at få store konsekvenser for både Maria og hendes storesøster Nina.\nSikke en barsk og virkelighedstro fortælling. Den skildrer på en realistisk måde, hvordan det var at vokse på i 80’erne og 90’erne og vi følger Maria fra barn til voksen og alt det lort hun går igennem. Det kan være svært at forholde sig til når ens egen opvækst ikke var præget af overgreb, hjemløshed og tab. Men det påvirkede mig stadigvæk meget.\nForfatteren veksler mellem Marias historie og en drøm Maria har om en historisk tid om en ung kvinde, som kommer til at arbejde på et gods for en greve. En meget historisk og romantisk fortælling, der afspejler hvad Maria leder efter, men som hun på ingen måde finder i sit eget liv.\nBogen er hårdfør og lægger ikke fingre imellem og det var til tider med en klump i halsen at jeg bladrede til næste side. Men den fortæller også en historie om det at aldrig give op for at finde sin frihed, hvad end det så må indebære.\nSom sagt havde jeg nogle gange lidt svært med at identificere mig med bogens hovedperson, Maria, men havde jeg kunnet det så havde denne bog været en helt anden oplevelse for mig. Dog er jeg sikker på, at der er mange andre som vil elske denne bog og dens hudløse ærlighed.\nEndnu en gang tak til Katja for at sende mig et eksemplar af ‘Et sted kaldet frihed‘. Jeg glæder mig til at se hvad forfatteren ellers kommer med.\nAnmeldereksemplar Bog blog Et sted kaldet frihed anmeldelse Katja Fortuin boganmeldelse TheBookChatter\nPrevious Post Review – Crescent City House of Earth and Blood\nNext Post Boganmeldelse – Kvadrantiderne


Høreforeningens lokalformand på Lolland Bent Hansen tog beslutningen om operation i løbet af en dag.\nI skrivende stund har Bent Hansen endnu ikke fået lyd på sit CI. Operationsarret skal lige vokse sammen, inden processoren kan kobles på. Men han er fuld af optimisme. For operationen gik godt.\n”Så er der ny hørelse på vej efter 148 minutter på operationsbordet og en god søvn. Jeg er heldig, jeg føler ingen bivirkninger, selv om det ellers er almindeligt. Håber det holder”, skrev Bent Hansen den 21. oktober på Facebook, dagen efter, han havde fået cochlear implant på den helt nye afdeling på Rigshospitalet.\nDet holdt. 72-årige Bent Hansen har haft en forholdsvis let CI-operation.\nBent Hansen er lokalformand i Høreforeningen på Lolland. Han har hørt meget dårligt i mange år. Han fik sine første apparater i 1992 og har døjet voldsomt med faldende hørelse og tinnitus.\n- Jeg har stort skelnetab, der er 15% tilbage på det højre øre og 8% på venstre, fortæller han.\nPå sit bedste øre har han høreapparat. Det dårligste gjorde ham til CI-kandidat.\nFor to år siden havde jeg en aftale med høreklinikken i Nykøbing Falster om justering af mine høreapparater. Da jeg ankom og meldte mig i receptionen, kom ørelægen ud og inviterede mig ind til en samtale. Jeg undrede mig, det havde jeg aldrig oplevet før. “Er der nogensinde nogle, der har tilbudt dig en CI-operation”, spurgte han. Det havde ingen, fortæller Bent Hansen.\nEgentlig syntes han, at han hørte ok med sine apparater, men der var dog brug for en justering.\n- Jeg havde da godt lagt mærke til at jeg tit måtte bede folk gentage, men havde vel vænnet mig til det. Når jeg ikke forstod, hvad min hustru sagde, omformulerede hun det, og desuden ved man jo ikke, hvad man ikke hører, siger han.\nLægen og Bent talte sammen en halv times tid og så på hans hørekurver: Bent måtte indrømme, at det ikke så godt ud, og at han lige ville tænke over forslaget.\nSagde ja dagen efter\n- Jeg gik en tur i skoven med min hund og tænkte over det, og da jeg kom hjem, havde jeg besluttet at sige ja tak til lægens tilbud. Jeg ringede til ham næste formiddag. Han indstillede mig til udredning straks efter vores telefonsamtale. Jeg skulle igennem en del prøver, og en god del af tiden er gået med at vente på indkaldelser og ventetider, jeg ventede blandt andet tre måneder på at blive scannet, fortæller Bent.\nAlle test og undersøgelser blev foretaget det første år på høreklinikken i Nykøbing, og så blev han indstillet til operation på Gentofte Hospital.\nJeg blev indkaldt til prøver og samtaler frem til januar 2020, hvor jeg blev godkendt til operation. I mellemtiden var det besluttet at flytte høreafdelingen fra Gentofte til Rigshospitalet.\nDe ville først begynde at operere i marts. I februar kom der besked om, at starten var forsinket yderligere fire måneder. I august skrev jeg og spurgte, hvornår jeg kunne komme til. Jeg fik besked på, at de forventede at flytte i september. Den 6. oktober fik jeg indkaldelse til forundersøgelse og journalskrivning den 19. oktober med operation den 20. oktober. Det har de holdt. Det blev en god oplevelse. Operationen gik fint, jeg blev udskrevet den 21. oktober kl. 10, uden smerter eller ubehag, fortæller Bent Hansen.\nHan har fået et Advanced Bionics-apparat, som fungerer bedst med hans Phonak høreapparat.\nKontrollen efter 10 dage gik godt.\n- Det er jo nu, eventyret begynder. Det bliver spændende at få lyd på. Vi må se, hvor meget, jeg forstår, siger Bent Hansen.\nBagefter venter tre måneders genoptræning i lyd med en hørekonsulent. Ifølge hans journal skal han efter operationen i fire uger undgå flyvning, kradsning ved øret og tunge løft. Og ved hovedpine, feber eller øresmerter, skal han ringe hurtigt for kontrol mv. Men Bents CI-operation er forløbet godt.\nBent Hansen efter operationen\nBent Hansens hørekurve. Skelnetab til højre.\nDenne artikel er oprindelig bragt i Høreforeningens medlemsblad december 2020


Et godt DM arrangement i Odense er vel overstået. Tak til OB for et par gode dage i idrætshallen i rigtig gode omgivelser. Og tak til både herrerne og damerne for at levere klasse bordtennis og god fight i rigtig mange kampe. Ikke mindst viste mange af de unge talenter, at de kan levere på højt niveau.\nNogle har spurgt hvor Jonathan Groth blev af? Jeg har drøftet mulighederne med Groth selv og Linus, og lysten til at deltage i DM er stor hos Groth, men kalenderen skal også fungere. Groth har et presset program og skal forsøge af al kraft søge at samle point sammen, så han kan få en 1/8-finale seedning. Vi er mange, der vil se frem til et muligt kongemøde næste år m Groth og Lind, så det vil vi arbejde på.\nVi er i BTDK glade for samarbejdet med Magnus Mallander, derfor er vi rigtig glade for at kunne skrive, at Magnus er gået på fuld tid i BTDK fra 1.3.2020.\nMagnus får derved mere tid til at arbejde med ungdoms- og damelandsholdet samt generelt at bidrage til BTDK’ ungdomsstrategi.\nMagnus er en super engageret og kompetent træner, der kan lide at være i dialog med vores mange dygtige spillere og klubtrænere. Således er Magnus på klubturné i denne uge i både Odense, Silkeborg og Aarhus.\nVi har meget, vi skal ha udviklet på træner, ungdoms- og damesiden de kommende år, der bliver Magnus en vigtig brik for at lykkes.\nEllers er der rigtig mange ting i gang. Vi er fx i fuld gang med at forberede den kommende ungdomskonference i Odense den 15.3. Jeg er super tilfreds med, at vi bliver over 40 deltagere fra det meste af landet.\nAmbitionerne er store, vi skal ha tænkt kreative ideer om, hvordan vi kan forny vores stævner, turnering, konkurrenceformer, events, træner og talentudvikling.\nVi er ligeledes gået igang med ny organisering og rekruttering af det udviklingsteam, der om kort tid skal starte udviklingsarbejdet rundt i landets klubber, et samarbejde med klubberne jeg virkelig ser frem til.\nHa en god uge,\nKontaktperson tlf.: 40 70 99 99\nKontaktperson e-mail: martin.lundkvist@bordtennisdanmark.dk


KnitPro Karbonz Rundpinde Kulfiber 60cm 3,00mm / 23.6in US2Â½ med PrisGaranti - kr. 109.00\nHjem / Garn / Tilbehør til Garn / Strikkepinde / Rundpinde / Rundpinde 60 cm / KnitPro Karbonz Rundpinde Kulfiber 60cm 3,00mm / 23.6in US2½\nVarenummer (SKU): 8904086235511 Kategorier: Garn, Rundpinde, Rundpinde 60 cm, Strikkepinde, Tilbehør til Garn Tag: KnitPro\nKnitPro Karbonz Rundpinde Kulfiber 60cm 3,00mm / 23.6in US2½ – Garn og strik er blevet moderne\nEn af de nye diller vi tit ser, er mennesker der er , vendt tilbage til den gode gamle strikning- og du bliver måske overrasket når du læser, at det ikke kun er damer oppe i alderen, som vi jo er vant til strikker og hækler hele tiden. De unge mennesker har taget hobbyen op i dag der køber garn, stikkepinde, strikkemønstre osv. Rito.dk giver dig rigtig meget strikke- og hækleudstyr i god kvalitet for pengene. De har endda valgt at give dig, prisgaranti og en returret på flotte 365 dage, så du kan med ro i dit sind købe KnitPro Karbonz Rundpinde Kulfiber 60cm 3,00mm / 23.6in US2½.\nKnitPro Karbonz Rundpinde Kulfiber 60cm 3,00mm / 23.6in US2½ er ret populær blandt alle vores varer i onlineshoppen i den altid eftertragtede varekategori Garn > Tilbehør til Garn > Strikkepinde > Rundpinde > Rundpinde 60 cm. Din pakke kommer hjem til dig med hele 365 dages returret med når du køber KnitPro Karbonz Rundpinde Kulfiber 60cm 3,00mm / 23.6in US2½. Langt de fleste i Norden køber deres KnitPro Karbonz Rundpinde Kulfiber 60cm 3,00mm / 23.6in US2½ online hos webshoppen Rito.dk, der giver dig det store udvalg af de produkter du leder efter. I det store udvalg af varer finder mange det de leder efter, det kan jo passende være KnitPro Karbonz Rundpinde Kulfiber 60cm 3,00mm / 23.6in US2½. Købes der ind i online webshops er priserne bedre- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nHver eneste gang, du shopper online i en dansk webshop, giver de dig lidt bedre rettigheder, som ikke nødvendigvis findes i fysiske butikker. Produkter der handles i en dansk shop, skal have 14 dages returret. efter dit online køb, en del shops efterhånden giver endnu mere som ligger udover de lovpligtige 14 dage. At handle online giver dig også en anden fordel, som er et stort udvalg, som gør det let at sammenligne priser, blandt de mange udbydere af varer, der findes online. Og du kan endda gøre det så snart du lige har fem minutter, og sidder ved computeren eller med din telefon. Du får også en anden stor fordel, når du shopper online, og det er du slipper for, at være afhængig af at nå at handle i butikkens åbningstid. Dine varer bliver sendt direkte hjem til dig, medmindre du vælger at få dem sendt til din arbejdsadresse, og det giver en god fleksibilitet for dig. I onlineshoppen er der ingen kø der er ingen kø online – det er bare direkte til betaling, og så er du videre, så behøver du ikke længere forudsige, hvilken kø der er hurtigst – vi gætter aldrig rigtigt alligevel.


Optakt: Dennis Lind i britisk mesterskabsduel i weekenden - Boxengasse\nNæsteStor glæde hos The Young KRS Danes efter sejr i 9. afdeling af NLS på Nürburgring\nNiklas Majgaard\td. 13. oktober 2021 Foto: British GT/SRO\nI den kommende weekend kan en dansk kører igen sikre sig ét af de fremmeste GT-mesterskaber. Dennis Lind og Leo Machitski går nemlig ind til årets finaleweekend i British GT i føring for mesterskabet, når det hele skal afgøres på Donington Park på søndag.\nI alt fem hold er stadig matematisk i spil til titlen, men det er Barwell Motorsports Lind og Machitski, der kommer til Donington Park med de bedste kort på hånden. Lamborghini-duoen fører samlet med 18,5 point, og der er 37,5 point på spil i weekendens totimersløb. Specielt i sæsonens anden halvdel har det dansk/russiske makkerpar slået sig fast som de stærkeste, men det er omvendt også noget nær en tradition, at det fremmeste britiske mesterskab i sportsvogne går helt til det ternede flag, og mon ikke også det sker i denne weekend.\nBliver det til et mesterskab for Barwell Motorsport i weekenden, så er det også første gang siden 2012 at et hold med ikke-britiske kørere vinder titlen, og faktisk er det slet ikke sket før i GT3-æraen, at et hold med to udenlandske kørere har taget trofæet.\nDet bliver dog med stærk modstand. RAM-Mercedes’ Ian Loggie og Yelmer Buurman er tættest på, men har ti sekunders successtraf, som skal eksekveres ved kørerskiftet, og sådan en successtraf har mesterskabets treere, Michael Igoe og Phil Keen også med sig til Donington.\nDennis Lind og Leo Machitski har været stærkt kørende hele sæsonen i British GT. Kun én gang har de sluttet udenfor top 4, og det var da de udgik på Donington Park. Foto: British GT\nI seriens GT4-klasse er mesterskabet afgjort, og Will Burns/Gus Burton sikrede sig titlen et løb før tid, da de vandt på Oulton Park sidste måned, mens klassens Pro/AM kategori fortsat er en åben kamp mellem fire teams og fire forskellige bilproducenter – anført af Matt Topham og Darren Turner.\nLøbet kan følges søndag fra 14.00 dansk tid på SRO’s GT World-kanal på Youtube. Vi opdaterer med links til livestreamen på vores Facebook så snart vi kan.


Ny mulig sag om børnelokkere | KNR\nNuummi Atuarfik Ukaliusaq Foto: Simon Uldum\nKommuneqarfik Sermersooq: Ny mulig sag om børnelokkere\n4. maj 2017 · 10:24 af Mads Pedersen\nKommuneqarfik Sermersooq har kontaktet politiet om ny mulig sag om forsøg på at lokke børn. Det skriver kommunen i en pressemeddelelse.\n- Fredag i sidste uge blev en pige antastet af to maskerede mænd i en sort bil ved Juniorklub Qajaasat i Nuuk-bydelen Nuussuaq. Mændene spurgte pigen, om hun ville med i bilen. Pigen sagde nej og fortalte straks de ansatte i Qajaasat om oplevelsen, skriver Kommuneqarfik Sermersooq.\nIfølge kommunen fandt episoden sted mindre end to uger efter, at to mænd forsøgte at lokke skoleelever ind i bil ved Ukaliusaq-skolen (USK) i bymidten af Nuuk.\nDirektør i Forvaltning for Børn og Skole i Kommuneqarfik Sermersooq, Helene Broberg Berthelsen, fortæller at kommunen har politianmeldt sagen.\n- Vi ved af gode grunde ikke, om det er de samme mennesker og samme bil, men vi står nu med to episoder, som minder om hinanden, hvor bilen er beskrevet nogenlunde ens, siger hun.\n- Men uanset om det er de samme mennesker eller to uafhængige episoder, så er det meget usædvanligt, at det finder sted så tæt på hinanden. Derfor er der grund til bekymring, siger Helene Broberg Berthelsen.\nKommunen er sikker på, at politiet tager sig af sagen. Men de beder stadig forældre om at tale med deres børn:\n- Vi har tiltro til, at politiet tager de to episoder uhyre seriøst og undersøger dem til bunds. Imens vil vi endnu en gang opfordre alle forældre til at snakke de nævnte episoder igennem med deres børn og være vagtsomme og opmærksomme. Børn kan ikke få at vide for mange gange, at man altid skal sige nej til fremmede og under ingen omstændigheder gå med voksne, man ikke kender, siger Broberg Berthelsen.\nPå alle skoler og i alle institutioner i Nuuk får børnene det samme budskab at vide fra kommunens personale.


Universiteter uddanner for mange ph.d.er | Information\nArbejdsløsheden blandt nyuddannede ph.d.er er hastigt voksende, og derfor mener Akademikernes Centralorganisation (AC), at universiteterne skal optage færre ph.d.-studerende:\n»Vi skal skrue ambitionerne tilbage igen og indse, at 2.400 ph.d.er om året måske lige er højt nok i forhold til de økonomiske vilkår, vi lever under i øjeblikket. Der er ikke nok vækst, og derfor er det ikke en fornuftig investering,« siger formand for AC, Erik Jylling. Det er helt nye toner. I de seneste mange år har filosofien været, at flere og flere skulle have den prestigefulde titel, og siden 2003 er antallet af ph.d.-studerende på landets universiteter fordoblet. Men ph.d.-uddannelserne er dyre, og på grund af krisen har det private erhvervsliv ikke været lige så ivrige efter at ansætte de højtuddannede som håbet — og kun få kan få en såkaldt post.doc-stilling på universiteterne, når de er færdige.\nDer findes ingen tal for arbejdsløsheden blandt nyuddannede akademikere, men i Magisterforeningen oplever man en klar stigning i ledigheden — især blandt de naturvidenskabelige ph.d.er, som der de seneste år er kommet rigtige mange flere af.\nPå Christiansborg er mange politikere enige med AC i, at der er brug for at kigge på antallet af ph.d.er. Blandt andre Liberal Alliances forskningsordfører Mette Bock:\n»Inden for en kort årrække har vi skruet massivt op for produktion af p.hd.er, og nu er der problemer med afsætning på arbejdsmarkedet, og derfor mener jeg, at vi lige skal sænke overliggeren lidt - indtil vi har aftagere til de mange ph.d.er.«\nOgså Dansk Folkeparti er klar til at sænke antallet:\n»I de kommende år vil problemet kun blive større, for der kommer rigtig mange ud. Så jeg vil gerne være med til at se på, om vi skal skrue lidt ned for omfanget. Det er et spørgsmål om at prioritere og se på, hvordan man udnytter pengene bedst,« siger forskningsordfører, Jens Henrik Thulesen Dahl.\nI regeringen er man mere skeptiske, men man afviser ikke ideen:\n»I stedet for at have helt så mange p.hd.er, kunne man overveje at flytte nogle pengene til at lave flere post.docs., så man kan fastholde dem i forskningsverdenen, siger SF’s forskningsordfører, Jonas Dahl. Socialdemokraternes Kirsten Brosbøl er enig, men minder dog om, at man også skal tænke langsigtet:\n»Vi skal huske også at se længere frem. Lige nu set det hele håbløst ud, men vi ved, at der på et tidspunkt kommer efterspørgsel igen. Derfor mener jeg også at den store satsning på p.hd.er var rigtig,« siger Kirsten Brosbøl.\n28. november, 2011 - 12:40\nMåske skulle man i stedet bruge langt færre penge på administrativt personale som i flere tilfælde har haft en vækst på langt 50% i løbet af de sidste 10 år. Så drop de administrative stillinger og brug penge på kerneydelsen - forskning og undervisning.\n28. november, 2011 - 13:36\nAt skære i bureaukrati skaber ikke i sig selv flere akademikerarbejdspladser, og antallet af ph.d.'er er blevet voldsomt øget i en sådan grad, at spørgsmålet om "overproduktion" ikke er helt tågesnak.\nDet væsentligste må være at skabe et overblik over, hvor mange ph.d.'er der kan "afsættes" til hhv. akademia, det offentlige generelt og det private erhvervsliv, og ikke bare bevidstløst øge antallet af ph.d.-stillinger, hvis det i stedet er eks. post.doc.-stilinger, der mangler.\nKort sagt: Hvad vil vi bruge "vores" (dvs. samfundsbetalte) ph.d.'ere til?\n28. november, 2011 - 14:15\nDet jeg mente med administration er sådan set, at der er svært brug for mere undervisning og forskning. Så det nærliggende er selvfølgelig at udskifte en administrerende stilling med en akademisk. På den måde vil al snak om "overproduktion" fortabe sig. Ph.d.erne ville således blive brugt til de de er uddannet til nemlig forskning (udvikling) og undervisning.\n28. november, 2011 - 16:39\nPå længere sigt - og formentlig også på kortere - mangler landet højtuddannet arbejdskraft. Derfor er det absolut ingen løsning at ph.d.-studierne.\nMen det er klart, at både det offentlige og det private arbejdsmarked har en begrænsning, og det offentlige er formentlig nødt til at bremse op netop nu af økonomiske grunde. Men det private arbejdsmarked burde nok med fordel kunne aftage nogle flere.\nSå måske mangler der egentlig blot focus på virksomhedernes muligheder samt et klart oversigt over ledige ph.d.-ere, deres uddannelsesbaggrund og specialisering. En sådan oversigt vil også kunne styre uddannelserne i retning af potentielle jobmuligheder.\nDerfor bør man skabe en slags børs over ledige højtuddannede med speciel focus på ph.d.\n28. november, 2011 - 18:37\nNår der er et alvorligt generelt beskæftigelsesproblem for akademikere, kan det da kun blive værre af, at man uddanner alt for mange, som tilmed er snævert specialiserede i forskningsarbejde. Selvfølgelig bør antallet af ph.d' ere afpasses behovet.


Et online-show streames live fra Aarhus Teater og til alle medarbejdere under overskriften: En hyldest til hele AUH.\n"Der er sket meget på AUH de seneste år. Vi er rykket sammen på ét sted via fusion af fire hospitaler. Det sidste års tid har corona fyldt på hospitalet og givet mange en anderledes hverdag, der har krævet meget af medarbejderne. Alle har trukket rigtig hårdt i lang tid, og mange medarbejdere viser dagligt villighed til at løse opgaver, de ikke er vant til. Det vil vi gerne anerkende og hylde," siger hospitalsdirektør Poul Blaabjerg.\nEventen byder på underholdning fra lokale kunstnere: Komiker Mahamad Habane (kendt fra bl.a. Stormester på TV2) har været en tur på AUH – og det er der kommet nogle små sjove videoer ud af. Sangerinden Dopha stod op sammen med solen og indspillede en tidlig morgen en akustisk koncert på AUH's helikopterlandingsplads med numre fra sit anmelderroste debutalbum ’The Game’. Og endelig slutter hyldesten med, at Thomas Helmig og Band spiller live fra Store Scene på Aarhus Teater. Det er en af Thomas Helmigs eneste koncerter i 2021.\n"Det, at kunsterne vil optræde, viser en stor lyst til at anerkende de hospitalsansatte og stor velvillighed til at være en del af den hyldest, som vores medarbejdere har fortjent. Det gælder ikke mindst Thomas Helmig."


Restaurant Spiseri – The Food Club\n3 sep\taf Ditte\tLangt om længe kom dagen, hvor jeg skulle få stillet min sult på Spiseri; et forholdsvis nyt spisested på Nørrebro, som har fået utrolig god kritik og vundet AOKs pris som “Byens Bedste Billige Restaurant”. Spiseri drives af fire unge kvinder, som i fællesskab har sammensat et meget enkelt menu- og vinkort med udgangspunkt i det italienske køkken. Lokalerne er super fine, indretningen uformel og rustik og menuen er skrevet på store tavler rundt om i restauranten.\nJeg må indrømme, at jeg ikke blev blæst væk af maden – jeg havde nok skruet mine forventninger lidt for meget op. Dog fik jeg en fremragende osteanretning til dessert, men det var klart aftenens højdepunkt. Desværre var der samme aften et stort selskab på ca. 18-20 mennesker, som overdøvede alt! Akustikken er elendig og jeg ved godt, at jeg tit fremhæver akustikken, men det betyder meget for mig, at man kan tale sammen under middagen og måske ane noget musik i baggrunden. Det betyder noget for den samlede restaurantoplevelse, men desværre var ingen af delene muligt denne aften. Der var ekstremt meget larm og tjeneren undskyldte mange gange da vi gik, så de var heldigvis også bevidste om de meget larmende kvinder (Kvinder har en tendens til at blive alt for højrøstede når de er i flok og tilsætter alkohol :-))\nAlt i alt en helt okay aften – ved dog ikke om jeg vender tilbage, men nu har jeg ro i sindet over at have spist på Spiseri. Larm eller ej, så synes jeg de fire kvinder bag Spiseri er seje og modige for at have realiseret deres drøm.\nDette indlæg blev udgivet i Restaurant. Bogmærk permalinket.\t← Svineri


Forsvaret hverver soldater på vestkysten | KNR\n- Vi var rigtige glade for Aasiaat, hvor der var 12 der blev afprøvet, og seks, der lavede aftaler med os. Også tænkte vi sådan set at Sisimiut er en lidt større by, at der ville komme lidt flere dér. Men der oplevede vi faktisk det modsatte. Der var seks der kom til afprøvning og en enkelt der lavede en aftale, siger Dennis Rasmussen.Foto: KNR / Malik BrønsForsvarets næste stop er Qaqortoq, og de vil være klar til at modtage unge til afprøvning den 6. november. Foto: KNR / Malik Brøns\nForsvaret hverver soldater på vestkysten\n4. november 2019 · 06:57 af Malik Brøns\nForsvaret er i disse dage i Grønland for at afprøve lokale til værnepligten i Danmark. Unge i Aasiaat, Sisimiut og Nuuk har haft muligheden for at se, om de er egnede til at aftjene værnepligt. KNR har fulgt med i Nuuk.\nPå første sal på Dronning Ingrids Hospital i Nuuk står kaptajn i Forsvaret Dennis Rasmussen spændt på at modtage de første gæster, som kommer for at blive testet for, om de kan blive værnepligtige soldater.\nHan og hans hold har allerede været i Aasiaat og Sisimiut.\n- Vi var rigtige glade for Aasiaat, hvor der var 12, der blev afprøvet, og seks, der lavede aftaler med os. Så tænkte vi, at den større by Sisimiut ville give endnu flere, men der oplevede vi faktisk det modsatte. Der var seks, der kom til afprøvning, og en enkelt, der lavede en aftale, siger han.\nBlandt de første til at møde op i Nuuk til dagens afprøvning til værnepligt er 22-årig Ôdâk Olsen.\nHan fortæller, at det er noget, han længe har ønsket at prøve.\nForsvarets basisuddannelse hedder værnepligt.\nVærnepligten indeholder blandt andet våbenuddannelse, felttjeneste, førstehjælp og brandbekæmpelse.\nVærnepligten varer fire måneder.\n- Det er noget, jeg har interesseret mig for, siden jeg var lille. Og nu har jeg endelig muligheden for at prøve det, siger Ôdâk Olsen.\nMuligheder i Forsvaret\nHan laver ikke noget for tiden, så derfor synes han, at det er en oplagt mulighed for ham.\n- Jeg laver ikke noget nu. Jeg gik ellers på gymnasiet, men jeg stoppede, siger han og forklarer, at han interesserer sig for de uddannelser, som forsvaret tilbyder.\nKaptajn Rasmussen byder Ôdâk Olsen pænt velkommen og beder ham om at udfylde en formular. Derefter går Ôdâk Olsen ind i et lokale og tager en intelligensprøve.\nI mellemtiden fortæller kaptajn Dennis Rasmussen om de muligheder, de tilbyder i Forsvaret.\n- Det, vi tilbyder, er en basisuddannelse i Forsvaret, og det giver adgang til Forsvarets øvrige uddannelser, hvis man gerne vil have en karriere hos os. Det kan enten være, at man gør det i Danmark eller tager ud at sejle på Søværnets skibe, som jo også sejler heroppe omkring Grønland.\nEn ærgerlig Ôdâk Olsen\nEfter en time kommer Ôdâk Olsen ud fra intelligensprøven og ser spændt ud. Han skal nu til lægen, som skal vurdere, om han er fysisk egnet til værnepligten.\nEfter lægevurderingen går turen til et andet lokale, hvor han får den samlede vurdering af, om han er egnet til værnepligten.\nMen en ærgerlig Ôdâk Olsen kommer ud af lokalet.\n- De sagde, at jeg klarede mig godt, men fordi jeg har ADHD, mente de, at jeg ikke er egnet. Det kan jeg ikke gøre noget ved desværre, men jeg har det fint med deres beslutning. Nu vil jeg begynde i skole gennem Majoriaq, som jeg har sendt en ansøgning til, siger han.\nKravene til at tage værnepligten i Danmark er, at man er sund og rask. Man kan godt have briller og ikke høre perfekt, og man kan også tage nogle former for medicin, forklarer Kaptajn Dennis Rasmussen.\nDet er Forsvarets læger, der vurderer, om man er sund og rask. Også ens mentale tilstand bliver vurderet.\n- Så vi vurderer simpelthen om man kan klare det pres og stress, der er. Og vurderer vi, at det kan man ikke, så er det bedst, at vi siger stop, så man ikke kommer ind i nogle skader eller andet, siger han.\nForsvarets næste stop er Qaqortoq, og de vil være klar til at modtage unge til afprøvning den 6. november.


Берёзовая роща i Petrozavodsk til Bedste Pris-garanti | Agoda.com\n2 Kalevaly Street , Oktjabrskij, Petrozavodsk, Rusland, 185025 - Rigtig god placering - Se på kort\nMere om Берёзовая роща\nUanset om du er turist eller forretningsrejsende, så er Hotel Berezovaya Rosha et fantastisk overnatningsvalg, når du skal besøge Petrozavodsk. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHotel Berezovaya Rosha tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Gæsterne på dette hotel har glæde af reception åben hele døgnet, bagageopbevaring, parkering, rundvisning, rygeområde på stedet.\nAtmosfæren på Hotel Berezovaya Rosha afspejles på hvert eneste værelse. opvarmning, opvækningsservice, skrivebord, telefon, fjernsyn er blot nogle af de faciliteter der kan findes på ejendommen. Hotellet tilbyder mange unikke fritidsaktiviteter, som legeplads. Med sin idéelle beliggenhed og imponerende faciliteter så vil Hotel Berezovaya Rosha opfylde dine behov på mange måder.


Fokus på arbejdsmiljø og frimeteren\nÅrets medlemskonference blev igen afholdt i Ebeltoft i dagene 1.-3. november 2018 med talstærk deltagelse af laugets brolæggermestre.\nEfter nogle år med dalende deltagerantal var der i år stor interesse for efterårets store arrangement, nemlig medlemskonferencen, som traditionen tro igen blev afholdt på den tidligere Entreprenørskole og nu Danhostel i Ebeltoft med 25 % flere deltagere end i 2017. Stigningen afspejler blandt andet, at antallet af medlemsvirksomheder også er jævnt stigende i øjeblikket, hvor der har været en tilgang på 10 % det seneste år, så antallet af medlemsvirksomheder nu er 54.\nAllerede torsdag den 1. november ankom konferencedeltagerne sidst på dagen til aftensmad og efterfølgende bowling. Fredagsprogrammet bød derefter på en række faglige indlæg om blandt andet laugets aktiviteter, persondataforordningen GDPR og besøg fra Arbejdstilsynet og Byggeriets Arbejdsmiljøbus ’Bam-bus’. Dagen blev afsluttet med et inspirerende og motiverende indspark fra foredragsholderen Gert Rune, som fra en kræftsygdom og ben-amputation som ung tog udfordringen op og gennemførte en ironman på ét ben.\nFredag aften blev laugets traditioner holdt i hævd under festmiddagen, idet nye medlemmer af lauget "drikkes til". En sølvpokal fyldes, og der skåles på en lille moralprædiken fra Oldermanden: - Som laugsmedlem er du forpligtet til at udføre kvalitetsarbejde, maner han. De nye og unge medlemmer kvitterer med at drikke af pokalen.\nArbejdsmiljøkonsulent Anders Svendsen fra Dansk Byggeri satte sammen med Arbejdstilsynet og Bam-bus fokus på nedslidning og hjælpegrej samt frimeteren og afmærkning af vejarbejder.